Lekapcsolták a bûnbandát: a Haladás öltözõjébõl is loptak
Harmincöt különbözõ bûncselekmény elkövetésével, köztük több rablással, betöréssel és lopással gyanúsítja a rendõrség egy fõként fiatalkorúakból és fiatal felnõttekbõl álló társaság tagjait - közölte a Vas Megyei Rendõr-fõkapitányság sajtóreferense pénteken az MTI-vel.
A nyomozás eredetileg egy július 10-én elkövetett rablási ügyben indult: Szombathelyen az egyik parkban megvertek és kiraboltak egy férfit, elvették a pénzét, a mobiltelefonját és a személyes iratait - tájékoztatott Szalai Ferenc.
Az esetet megelõzõen a sértett és egy barátja találkozott a városban két nõvel, akikkel az este folyamán több vendéglátóhelyen együtt italoztak, majd a nõk a sértettet egy parkba csalták, ahol két férfiismerõsük rátámadt az áldozatra és kirabolták - részletezte az alezredes.
A támadókat a rendõrség elfogta, a bíróság pedig csoportosan elkövetett rablás bûntette miatt elõzetes letartóztatásba helyezte. A két nõ szabadlábon védekezhet, bûnsegédlettel gyanúsítják õket.
A kihallgatások során a gyanúsítottak egy másik rablás elkövetését is beismerték: néhány héttel korábban szintén egy szombathelyi parkban egy másik férfit is megtámadtak, megverték és elvették a táskáját.
A bûnügy kapcsán tartott házkutatások alkalmával olyan tárgyak kerültek elõ, amelyek más, korábban elkövetett, vagyon elleni bûncselekményekkel hozhatók összefüggésbe - mondta Szalai Ferenc. Ilyenek például a tavalyi Haladás-Arsenal labdarúgó-mérkõzés után a Haladás VSE öltözõjébõl ellopott sportszárak, labdák, futballcipõk és sporttáskák.
A két férfi további, vagyon elleni bûncselekmények elkövetését is beismerte, ezek között szerepel lakásbetörés, üzlet, bolt, kocsma tulajdonosának sérelmére elkövetett betöréses lopás, pincerekesz- és garázsfeltörés, kerékpárlopás, autók kerekeinek leszerelése és ellopása is.
A nyomozás eddigi adatai szerint az elõzetes letartóztatásban lévõ férfiak és bûntársaik gyanúsíthatók több, a város környékén - Sében, Toronyban, Bükfürdõn - elkövetett, vagyon elleni bûncselekménnyel is. Az egyre kiterjedtebb nyomozásnak jelenleg 14 gyanúsítottja van, eddig 35 olyan bûncselekményre derült fény, amely a rendõrök szerint ennek az ügynek a gyanúsítottjait terheli.
bûnügy fontosbelfold Vas megye